Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=413
Timestamp: 2017-11-21 22:46:25+00:00
Document Index: 7784134

Matched Legal Cases: ['§ 134', '§ 62', '§ 8', '§ 5', '§\n150', '§ 24', '§ 24']

Jämijärven kunta KOKOUSKUTSU 7/2007
Kunnanhallitus Laatimispäivämäärä: 9.5.2007
15.5.2007 Kello 18.30
134 § KOKOUKSEN LAILLISUUS JA PÄÄTÖSVALTAISUUS 134
135 § PÖYTÄKIRJAN TARKASTAJIEN VALINTA 134
136 § PÖYTÄKIRJOJEN TIETOON SAATTAMINEN 135
137 § TIEDOKSI SAATETTAVAT ASIAT 136
138 § TALOUSARVION TOTEUTUMINEN AJALLA 1.1.-31.3.2007 137
139 § HARKINNANVARAISEN RAHOITUSAVUSTUKSEN HAKEMINEN
VUODELLE 2007 138
140 § VALTUUSTON ILTAKOULUN JÄRJESTÄMINEN 139
141 § HELVI NÄSTILTÄ SAATUJEN VAROJEN / PERINNÖN SIJOITTAMINEN 140
142 § TILINTARKASTUSPÖYTÄKIRJA JÄMIJÄRVEN TARKASTUSLAUTAKUNNALLE JA KUNNANHALLITUKSELLE VUODEN 2006 TILINTARKASTUKSESTA 141
143 § MAA-AINESLUPAHAKEMUS / EINO KOSKELAN PERIKUNTA 142
144 § PARAS-HANKKEEN TILANNE 143
145 § MAAKUNTAKAAVAN TEEMARAPORTTI / MAANPUOLUSTUS 144
146 § LEASING TARJOUKSET / TALOUS- JA
HENKILÖSTÖHALLINNON OHJELMAT 145
147 § SATAKUNNAN ERITYISHUOLTOPIIRIN KY:N PERUS- SOPIMUKSEN MUUTTAMINEN 146
148 § PÄÄSKYN PÄIVÄKODIN VESIKATON UUSIMINEN JA ULKOSEINIEN MAALAUS 147
149 § ATERIOITTEN HINNAT PERUSTURVATOIMEN ALUEELLA 148
150 § LAUSUNTO TOISEN ASTEEN AMMATILLISEN
KOULUTUKSEN KEHITTÄMISMALLISTA 150
151 § KAUPAN PURKUSOPIMUS / KRISTIINA JA JUKKA HEIKKILÄ 151
152 § LAUSUNTO SATAKUNNAN PELASTUSLAITOKSEN TALOUSARVIOSTA VUODELLE 2008 152
153 § PS LIIKU OY:N PERUSTAMINEN 153
154 § YRITYSTUKIEN MYÖNTÄMINEN NUORTEN TYÖLLISTÄMISEKSI KESÄLLÄ 2007 154
155 § ----------------------- 155
156 § TYHJIEN ASUNTOJEN VUOKRIEN MAKSAMINEN 156
Jämijärven kunta KOKOUSPÖYTÄKIRJA 7/2007
15.5.2007 kello 18.30 – 20.10
Marko Rajamäki klo 18.30-18.50
§§ 134 - 156
Kunnanvirasto 22.5.2007
Tapio Rajalahti Hilkka Lahdensivu
134 § KOKOUKSEN LAILLISUUS JA PÄÄTÖSVALTAISUUS
135 § PÖYTÄKIRJAN TARKASTAJIEN VALINTA
Ehdotus: Pöytäkirjan tarkastajiksi valitaan tarkastusvuorossa olevat Tapio Rajalahti ja Hilkka Lahdensivu.
Kunnanhallitus hyväksyi yksimielisesti työjärjestyksen muutoksen siten, että seuraavaksi käsiteltiin pykälä 153, jonka jälkeen palattiin esityslistan mukaiseen järjestykseen.
Perusturvalautakunta 10.4.2007
Tekninen lautakunta 10.4.2007
Kunta- ja palvelurakennehanke/
Pohjois-Satakunta 17.4.2007
Sivistyslautakunta 19.4.2007
Tekninen lautakunta 23.4.2007
Taloustyöryhmä II/2007 24.4.2007
137 § TIEDOKSI SAATETTAVAT ASIAT
- Länsi-Suomen lääninhallitus, Linjaliikennelupa nro 5587
- Länsi-Suomen lääninhallitus, Linjaliikennelupa nro 14071
- Tiehallinto, Pohjois-Satakunnan seutukunta- Turun tiepiirin toiminta vuonna 2007-05-08
- Satakylät ry. jäsentiedote/2
- Satakunnansairaanhoitopiiri, Ote kumppanuusmenettelyn mukaiset tahto-osaneuvottelut vuonna 2007
- Tykistöprikaati, lentotiedustelupatterin harjoitusten ajankohdat ja yhteyshenkilöt
- Sosiaali- ja terveysministeriö, sosiaalitoimen hälytysohjeiden antaminen hätäkeskuksille
- Oy Audiator Ab , Tilintarkastus 2006 Jämijärven kunta
- Merenkulkulaitos, väylänpidon organisaatio merenkulkulaitoksessa
- Kuntaliitto, Yhteispalvelulainsäädäntö muuttui
- TE-keskus, Satakunnan työllisyyskatsaus 3/2007
- Verohallinto, maksatuserittely tilitysjakso 200704
- Kuntaliitto, kuntien ja seurakuntien yhteistyö rakennemuutoksissa
- Jämijärven kunta, ilmoitus töiden aloittamisesta
- Länsi-Suomen lääninhallitus, paikallisten sisäisten turvallisuussunnitelmien päivittäminen ja laatiminen
o Sydänmaa, Kahilaluoma I Rno 4:7
o Tykköö, Jokiranta
o Kilvakkala, Mäkipää
o Tykköö, Perkiömäki
o Jämijärvi, Lehtinen
o Jämijärvi, Lakineva
o Kauppila, Niemi
o Kauppila, Mattila
138 § TALOUSARVION TOTEUTUMINEN AJALLA 1.1.-31.3.2007
Esityslistan liitteenä nro 138.1 on talousarvion toteutuminen ajalla 1.1.-31.3.2007.
Vertailutietona on talouden toteutuminen edellisenä vuotena vastaavana ajankohtana.
VUODELLE 2007
Avustukseen on käytettävissä 14.000.000 euroa. Kuntien valtionosuuslain 16 ':n 3 momentin mukaan valtionosuushakemus tulee jättää viimeistään elokuun loppuun mennessä.
Ehdotus: Kunnanhallitus päättää hakea harkinnanvaraista rahoitusavustusta vuodel­le 2007 700.000 euroa. Talouden tasapainottamissuunnitelma tuodaan kunnanhallituksen ja valtuuston käsittelyyn myöhemmin.
140 § VALTUUSTON ILTAKOULUN JÄRJESTÄMINEN
Seuraavan valtuuston kokouksen yhteydessä on syytä pitää myös valtuuston iltakoulu. Aiheina mm. Jämin Hiihtotunneli Oy:n taloustilanne, omakotitalon rakentaminen / Tykköön koulupiirin kyläyhdistys, liikuntapaikkojen uudelleen järjestelyt yms.
Ehdotus: Kunnanhallitus päättää valtuuston seuraavan kokouspäivän, jonka yhteydessä pidetään myös valtuuston iltakoulu
Päätös: Kunnanhallitus päätti yksimielisesti, että seuraava valtuuston kokous pidetään 29.5.2007 klo 18.00, jonka jälkeen tilaisuus jatkuu iltakoululla.
141 § HELVI NÄSTILTÄ SAATUJEN VAROJEN / PERINNÖN SIJOITTAMINEN
Jämijärven kunta on saanut perinnön, josta valtuuston päätöksellä 90 000 euroa sijoitetaan riskittömästi ja mahdollisimman tuottavasti.
Eri sijoitusvaihtoehdoista on pyydetty tarjoukset; 1 vuosi / 2 vuotta.
Tarjouspyyntö on liitteenä nro 141.1.
Tarjouksista laadittu yhteenveto on liitteenä nro 141.2
Ehdotus: Kunnanhallitus hyväksyy Parkanon Säästöpankin kiinteä korkoisen tarjouksen. Sijoitusaika 2 vuotta.
142 § TILINTARKASTUSPÖYTÄKIRJA JÄMIJÄRVEN TARKASTUSLAUTAKUNNALLE JA KUNNANHALLITUKSELLE VUODEN 2006 TILINTARKASTUKSESTA
Kunnan tilintarkastaja Risto Pohjanpiiri on jättänyt kunnanhallitukselle tilintarkastuspöytäkirjan v. 2006 tilintarkastuksesta. Liite nro 142.1.
Tilintarkastuspöytäkirja on yhteenveto vuoden 2006 tilintarkastushavainnoista.
Tilintarkastuspöytäkirja sisältää muutamia korjaustarpeita, jotka huomioidaan seuraavaa tilinpäätöstä tehtäessä.
Lisäksi kunnan ja sairaanhoitopiirin ilmoittamien tietojen välillä oli saamisissa ja veloissa 50.000 euron erotus, joka johtui siitä, että ko. suoritus tehtiin aivan vuodenlopussa ja se näkyi jo kunnan tilinpäätöksessä, mutta ei ehtinyt sairaanhoitopiirin tilinpäätökseen.
143 § MAA-AINESLUPAHAKEMUS / EINO KOSKELAN PERIKUNTA
Eino Koskelan perikunta on hakenut lupaa maa-ainesten ottamiseen tilallaan Soramäki RN:o 1:28. Tilan pinta-ala on 2,405 ha.
Ottoalue liittyy olemassa olevaan maanottoalueeseen.
Viimeisin ottolupa alueella on päättynyt 3.12.2006. Maa-aineksia on vielä jäänyt hyödyntämättä alueelta.
Maanotto toteutettaisiin 5 vuoden aikana. Aikaisemman maa-ainesluvan kokonaismääräksi on mainittu 5000 m3.
Asiakirjat on nähtävillä kunnanhallituksen kokouksessa.
Naapureilla ei ole ollut huomautettavaa hankkeesta. Ympäristökeskuksenlausunto on liitteenä nro 143.1.
Ehdotus: Kunnanhallitus myöntää Eino Koskelan perikunnalle ottoluvan hakemuksen mukaisesti ja Lounais-Suomen ympäristökeskuksen tekemin lisäyksin.
Ennen maa-aineksen ottamista hakijan on annettava lupamääräysten noudattamiseksi 1 000 euron suuruinen MAL 12:n tarkoittama hyväksyttävä vakuus.
144 § PARAS-HANKKEEN TILANNE
Kunnanjohtaja selvittää PARAS-hankkeen seudullista etenemistä. Kunnanjohtajakokous ja neuvottelu kansanterveystyön kuntayhtymän edustajien kanssa on pidetty 9.5.2007.
Ehdotus: Kunnanhallitus keskustelee saadun informaation pohjalta
145 § MAAKUNTAKAAVAN TEEMARAPORTTI / MAANPUOLUSTUS
Satakuntaliitto laatii maankäyttö- ja rakennuslain mukaista maakuntakaavaa. Satakunnan maakuntakaavan tavoitteiden mukaan Satakunnan aluerakenteen kannalta merkittäviä tekijöitä ovat kehitettävät varuskunnat Kankaanpään Niinisalossa ja Säkylän Huovinrinteellä.
Alueiden käytön suunnittelussa otetaan huomioon maanpuolustuksen tarpeet siten, että turvataan riittävät alueelliset edellytykset varuskunnille, ampuma- ja harjoitusalueille, varikkotoiminnalle sekä muille maanpuolustuksen toimintamahdollisuuksille samalla kun huomioidaan muun yhteiskuntarakenteen, elinympäristön laadun ja säilytettävien ympäristöarvojen sekä elinkeinojen harjoittamisen asettamat vaatimukset.
Maanpuolustusta koskeva teemaraportti on valmistunut ja siitä mahdolliset kommentit on pyydetty toimittamaan 18.5.2007 mennessä.
Niinisalon varuskuntaa koskevat karttaliitteet ovat esityslistan liitteenä nro 145.1.
Ehdotus: Kunnanhallitus ilmoittaa kommenttinaan, ettei Jämijärven kunnalla ole kommentoitavaa teemaraportista.
146 § LEASING TARJOUKSET / TALOUS- JA HENKILÖSTÖHALLINNON OHJELMAT
Vuoden 2007 talousarviossa on lähdetty siitä, että talous- ja henkilöstöhallinnon ohjelman hankinta suoritetaan leasingrahoituksella. Leasingrahoituksesta on pyydetty tarjoukset ja tarjouspyyntö on esityslistan liitteenä nro 146.1.
Määräaikaan mennessä saatiin tarjoukset Nordea Rahoitus Oy:ltä, Sampo Rahoitukselta ja OKO Pankki Oyj:ltä. Yhdistelmä tarjouksista on liitteenä nro 146.2.
Ehdotus: Kunnanhallitus päättää hyväksyä Sampo Rahoitus Oy:n tarjouksen siten, että jäännösarvo on 10 %.
Perusturvalautakunta § 62 8.5.2007
147 § SATAKUNNAN ERITYISHUOLTOPIIRIN KY:N PERUSSOPIMUKSEN
Perusturvaltk 41 § Satakunnan Erityishuoltopiirin ky. pyytää kuntien päätöstä kuntayhtymän perussopimuksen muuttamisesta. Perussopimuksen muutos koskee 2,3 ja 17 §:ien muutosta sekä 5 ja 4 §:n poistamista.
Perussopimuksen suurin muutos koskee 17 §:n sisältyvää eläkemenoperusteisten maksujen uutta jakomallia. Kuntayhtymän hallitus esittää, että eläkemenoperusteiset maksut rahoitettaisiin jäsenkuntien maksuosuudella peruspääoman suhteessa. Uudesta laskentamallista on tehty erillinen laskelma.
Kuntayhtymä järjestää perussopimuksen muutoksesta neuvottelutilaisuuden 17.4.2007.
Ehdotus: Perusturvalautakunta päättää merkitä tässä vaiheessa muutetun perussopimusluonnoksen tietoon saatetuksi.
Perusturvaltk 62§ Kuntien kesken on neuvoteltu lausunnon sisällöstä, jonka mukaan yhteisenä lausuntona esitettäisiin, että perussopimuksen 17 § pidettäisiin entisellään. Muihin muutoksiin ei huomauttamista.
Perussopimus luonnos liitteenä 62.1.
Ehdotus: Perusturvalautakunta päättää ehdottaa kunnanhallitukselle, että se lausuntonaan esittäisi perussopimuksen 17 §:n pitämistä nykyisessä muodossa. Edelleen lautakunta esittää, ettei esitettyihin perussopimuksen muihin muutoksiin sillä ole huomauttamista.
KH 147 Luonnos perussopimukseksi on liitteenä nro 147.1.
Ehdotus: Kunnanhallitus päättää hyväksyä perusturvalautakunnan esityksen.
Perusturvalautakunta 63 § 8.5.2007
148 § PÄÄSKYN PÄIVÄKODIN VESIKATON UUSIMINEN JA ULKOSEINIEN MAALAUS
Pääskyn päiväkodin vesikatto on melko huonokuntoinen, sillä jään poiston seurauksena päällyste on vaurioitunut laajalta alalta. Lisäksi räystäiden aluslaudoitus on pahasti lahonnut.
Ulkoseinien maalipinta, joka on alkuperäinen, on hyvin kulunut.
Kunnostustoimenpiteet olisi hyvä toteuttaa tämän kesän aikana.
Katon uusimisen kustannusarvio on 11.250 euroa sekä ulkomaalauksen 1.441 euroa eli yhteensä 12.691 euroa.
Tämän vuoden talousarviossa on määräraha lähinnä ulkomaalausta varten yhteensä 4000 euroa. Käyttötalouspuolella rakennusten kunnossapitoa varten on varattu 3.500 euron määräraha. Suunnitelmavuodelle 2008 on alustavasti merkitty 40.000 euron määräraha. Ensi vuoden määrärahan käyttötarkoituksena on lämmitysjärjestelmän uusiminen ja katon uusiminen.
1. anoa kunnanhallitukselta lupaa saada toteuttaa päiväkodin vesikaton uusiminen ja ulkomaalaus tänä kesänä
2. ehdottaa, että kunnanhallitus esittäisi kunnanvaltuustolle 7.000
euron määrärahan myöntämiseksi päiväkodin peruskorjaukseen.
Merkitään pöytäkirjaan, että Satu Jokela poistui kokouksesta tämän pykälän käsittelyn jälkeen klo16.15.
KH 148 §
Ehdotus: Kunnanhallitus hyväksyy perusturvalautakunnan esityksen.
Päätös: Kunnanhallitus päätti yksimielisesti jättää asian pöydälle todellisten kustannusten selvittämiseksi. Asia otetaan
uudelleen käsittelyyn, kun hanketta koskevat tarjoukset on saatu.
Perusturvalautakunta 65 § 5.8.2007
149 § ATERIOITTEN HINNAT PERUSTURVATOIMEN ALUEELLA
Kunnallisen yleisen virkaehtosopimuksen mukaan (VI luku kustannusten ja luontoissuoritusten korvaukset 4 §) työnantajan työpaikkaruokaloissa peritään pääateriasta (lounas, päivällinen, kouluaterian luonteinen ateria) toimivaltaisen viranomaisen päätöksen mukaan vähintään ravintoedun verotusarvon ja enintään omakustannushinnan mukainen korvaus.
Soveltamisohjeen mukaan laitosruokalan (ruokaa valmistetaan pääasiassa muille kuin henkilöstölle) omakustannushinnassa otetaan huomioon ruoka-aineiden hankinta- ja kuljetuskustannukset, ruokahuoltohenkilöstön palkat sosiaalikustannuksineen sekä pesuaineiden, vaatteiden, huoneistomenojen, kaluston, ym. osuutta 20 %.
Verohallituksen ennakonpidätyksistä vuonna 2006 noudatettavista luontoisetujen laskentaperusteista antaman päätöksen 11 §:n mukaan ravintoedun arvo on 5,00 € ateriaa kohden, jos edun hankkimisesta työnantajalle aiheutuneiden välittömien kustannusten ja näiden kustannusten arvonlisäveron määrä on vähintään 5,00 € ja enintään 8,40 €. Jos tämä määrä alittaa 5,00 € tai ylittää 8,40 €, edun arvona pidetään mainittujen kustannusten määrää. Edelleen päätöksen 13 §:n mukaan sairaalan, koulun, päiväkodin tai muun vastaavan laitoksen henkilökuntaan kuuluvan laitosruokailun yhteydessä saaman ravintoedun raha-arvona pidetään 3,75 euroa ateriaa kohden. Hoidettavien ruokailun valvonnan yhteydessä saaman ravintoedun arvo on 3,00 euroa ateriaa kohden.
Laskelmien mukaan vanhainkodin, Hopearinteen palvelutalon, Kielokodin, Hepokodin ja avopalvelun, sekä muun kunnan henkilökunnan ruokapäivän hinta on 10,55 euroa (ei sis.alv), josta lounaan osuus puolet eli 5,27 e sekä päivällisen osuus kolmannes 3,51 e. Ruokapäivän hinta muunnettuna ateriasuoritteiksi saadaan lounaan sekä päivällisen osuudeksi 2,64 e. Päiväkodin ruokapäivän hinta on 6,33 e (ei sis.alv), josta lounaan osuus kaksi kolmasosaa eli 4,22 e. Muunnettuna ateriasuoritteiksi saadaan lounaan osuudeksi 3,17 e.
Ehdotus: Perusturvalautakunta päättää ehdottaa kunnanhallitukselle, että 1.1.-31.12.2007:
1. Pääskyn päiväkodin valvovan henkilökunnan valvonnan yhteydessä saaman ravintoedun raha-arvon mukainen aterian hinta on 2,94 euroa ja muulle kuin valvovalle hoitohenkilökunnalle aterian hinta on 3.75 euroa.
2. Vanhainkodin, Hopearinteen palvelutalon, Kielokodin, Hepokodin ja avopalvelun, sekä muulta kunnan henkilökunnalta perittävän lounaan ja päivällisen hinta on 5,00 euroa sekä aamu- ja iltapalan hinta 2,30 euroa.
3. Vanhainkodilla tai palvelutalolla aterioivilta muilta ulkopuolisilta kuin ateriapalveluun kuuluvilta peritään lounaasta ja päivällisestä 5,00 euroa, kevytateriasta ja aamu- ja iltapalasta 2,30 euroa sekä kahvista/teestä + voi- tai kahvileivästä 1 euro.
Päätös: Perusturvalautakunta päättää ehdottaa kunnanhallitukselle, että 1.6.-31.05.2007:
KH 149 §
150 § LAUSUNTO TOISEN ASTEEN AMMATILLISEN KOULUTUKSEN KEHITTÄMISMALLISTA
Ammatillisen koulutuksen järjestäjäverkon kokoamista Sarakunnassa ja sen yhteistyöalueilla on pohdittu Satakuntaliiton rahoittamassa ja Rauman kaupungin hallinnoimassa hankkeessa, joka käynnistyi 1.7.2006.
Hankkeen ohjausryhmän tuloksena on syntynyt ehdotus toisen asteen ammatillisen koulutuksen länsisuomalaisesta kehittämismallista, jolla tavoitellaan koulutuksen järjestäjävoimien laajaa kokoamista. Kokoaminen tapahtuisi kolme vaiheisesti.
Kehittämismallista on pyydetty kuntien lausunnot 31.5.2007 mennessä. Malli ilmenee liitteestä nro 150.1.
Pohjois-Satakunnan kunnat ovat valmistelleet kehittämismalliin yhteisen lausunnon, Liite nro 150.2.
Ehdotus: Kunnanhallitus päättää antaa toisen asteen ammatillisen koulutuksen järjestämismallista oheisen liitteen mukaisen lausunnon.
Kunnanhallitus 128 § 24.4.2007
151 § KAUPAN PURKUSOPIMUS / KRISTIINA JA JUKKA HEIKKILÄ
Jämijärven kunnan ja Kristiina ja Jukka Heikkilän välillä on allekirjoitettu kauppakirja 24.10.2006.
Jämijärven kunta myi kauppakirjalla Heikkilöille n. 10 200 m2:n määräalan Jämijärven kunnan Peijarin kylässä sijaitsevasta Heponiemi 1:368 tilasta.
Myöhemmin on ilmennyt, että vesiliittymän rakentaminen alueelle tulee ostajille kohtuuttoman kalliiksi ja käytyjen neuvottelujen pohjalta on päädytty kaupan purkuun.
Kaupanpurkamisen ensi vaiheena on tehty esisopimus kaupan purkamisesta. Liite nro 128.1.
Ehdotus: Kunnanhallitus hyväksyy oheisen liitteen mukaisen kaupan purkusopimuksen.
KH 151 § Esisopimuksen pohjalta on laadittu oheisen liitteen mukainen kaupan purkukirja. Liite nro 151.1.
Ehdotus: Kunnanhallitus ehdottaa valtuustolle, että valtuusto hyväksyy Jämijärven kunnan ja Kristiina ja Jukka Heikkilän välisen kaupan purkamisen oheisen liitteen mukaisesti.
152 § LAUSUNTO SATAKUNNAN PELASTUSLAITOKSEN TALOUSARVIOSTA VUODELLE 2008
Esityslistan liitteenä on taulukkomuotoinen esitys Satakunnan pelastuslaitoksen vuoden 2008 talousarvion tarkennetusta raamista / TA-ehdotuksesta. Liite nro 152.1.
Neuvottelukunta on kokouksessaan 24.4.2007 hyväksynyt talousarvion laadinta-aikataulun, periaatteet ja alustavan raamin.
Alustavaa raamia on neuvottelukunnan luvalla täydennetty virkamiestyönä.
Talousarvioehdotuksesta on pyydetty kuntien lausunnot 31.5.2007 mennessä. Samalla voi esittää toiveita pelastustoimen palvelutasosta.
Ehdotus: Kunnanhallitus ilmoittaa lausuntonaan, ettei sillä ole huomautettavaa varsinaiseen talousarvioehdotukseen. Kunnanhallitus kuitenkin korostaa, että Jämijärven palvelutaso tulee säilyttää nykyisellään aluepalomestarin virkavapaudesta huolimatta.
153 § PS LIIKU OY:N PERUSTAMINEN
Jämijärven kunta on ollut mukana neuvottelemassa PS Liiku Oy:n perustamisesta. Yhtiön toimialana on liikuntaan, urheiluun ja hyvinvointiin liittyvät valmennus-, ohjaus- ja koulutuspalvelut. Yritys voi omistaa kiinteistö- ja asunto-osakkeita sekä muita arvopapereita ja harjoittaa niillä vuokraustoimintaa ja kauppaa.
Yhtiön toiminta-ajatuksena on tuottaa asiakkaille liikunta-, urheilu- ja hyvinvointipalveluja, valmennus-, koulutus- ja leirityssektoreilla.
Yhtiön osakepääoma jakaantuisi seuraavasti:
Kuntoutuskeskus Kankaanpää 1500 € / 10 osaketta
Kankaanpään Opisto 1500 € / 10 osaketta
Reima Country Matkailuyhdistys ry. 1500 € / 10 osaketta
Kankaanpään kaupunki 1500 € / 10 osaketta
Jämijärven kunta 1500 € / 10 osaketta
Antti Hagqvist 1500 € / 10 osaketta
Yhteensä 9 000 € / 60 osaketta
Päätöksentekoa säädellään yhtiöjärjestyksellä. Sen mukaan yhtiöllä on hallitus, johon kuuluu yhdestä seitsemään varsinaista jäsentä ja ainakin yksi varajäsen, mikäli hallitukseen valitaan vähemmän kuin kolme varsinaista jäsentä. Hallituksen jäsenten toimikausi jatkuu toistaiseksi.
Esityslistan liitteenä on liiketoimintasuunnitelma, perustamissopimus sekä yhtiöjärjestys. Liitteet nrot 153.1, 153.2, 153.3.
Marko Rajamäki tulee Antti Hagqvistin ollessa estynyt kunnanhallituksen kokoukseen selvittämään hanketta.
1. merkitä PS Liiku Oy:n osakkeita 1500 eurolla (10 kpl, á 150 euroa)
2. esittää valtuustolle 1500:n euron lisämäärärahaa kohtaan 8140 arvopaperit.
Yritysneuvoja Marko Rajamäki oli asiantuntijana kokouksessa tämän asian käsittelyn ajan.
154 § YRITYSTUKIEN MYÖNTÄMINEN NUORTEN TYÖLLISTÄMISEKSI KESÄLLÄ 2007
Talousarviossa on varattu määräraha 14 yrityksen tukemiseksi, jotka työllistävät jämijärveläisen, vuonna 1983-1991 syntyneen koululaisen tai opiskelijan vähintään 4 viikon ajaksi. Työajan tulee olla vähintään 6 tuntia/päivä. Tuen suuruus on 340 euroa / kesätyötekijä.
Hakemuksia tuli kaikkiaan 18, joista 15:sta esitetään hyväksyttäväksi.
Valmistelevan työryhmän ehdotus on liitteenä nro 154.1.
Ehdotus: Kunnanhallitus päättää hyväksyä työryhmä esityksen mukaisesti kesätukien myöntämisen 15 yritykselle.
Kunnanhallitus 131 § 24.4.2007
155 § ------------------------------------------------
156 § TYHJIEN ASUNTOJEN VUOKRIEN MAKSAMINEN
Kunnassa on ollut käytäntö, että kunta maksaa omistamiensa taloyhtiöiden kulloinkin tyhjänä olevien asuntojen vuokrat.
Käytäntö kuitenkin muutettiin muutama vuosi sitten siten, että vuokrien maksun sijaan kunta kuittasi vuokran suuruutta vastaavan määrän saataviaan taloyhtiöiltä.
Taloyhtiöillä on kuitenkin jatkuvasti maksuvalmiusongelmia ja yhtenä syynä on tyhjänä olevat asunnot.
Taloyhtiöt ovat anoneet, että kunta palaisi vanhaan käytäntöön eli maksaisi yhtiölle tyhjän olevien asuntojen vuokrat.
Ehdotus: Kunnanhallitus päättää maksaa kunnan omistamien taloyhtiöiden tyhjänä olevien asuntojen vuokrat vuoden 2007 osalta.
Matti Peurala ja Olli Seppälä poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi.